Luna e Un Quarto

I Luna e Un Quarto a son un grup musicâl di Muçane fondât tal 2009. 

Il grup al prodûs musiche propie in lenghe furlane e taliane, cjapant ispirazion dai viaçs dai singui components o de influence trasmetude de lôr tiere, la Basse Furlane. I lôr tocs a fondin atmosferis mediteranis, musiche popolâr e sonoritâts blues.  

In pôc timp il grup al à cognossut une popolaritât simpri plui cressinte, alimentade soredut de vitorie dal Premi Friûl 2010 e in reson di chel, de produzion di un cd cun le etichete Musiche Furlane Fuarte. Il lôr album di esordi al jes intal Lui 2011 e intun an al vent plui di 800 copiis, contant un larc favôr de stampe (Messaggero Veneto, Il Friuli, Il Quotidiano, Il Gazzettino, La Patrie dal Friûl, La Vita Cattolica). 

Tal 2011 a son stâts protagoniscj di tancj concierts, colaborazions teatrâls e ospitadis in radio locâls (Radio Onde Furlane, Radio 1 Rai, Radio Fragola). Intal 2012 a vincin il concors Musicarci di Rude dedicât ai grups emerzints.

 Formazion 
 Tomas Vergendo - vôs. 
 Jacopo Casadio - ghitare eletriche e acustiche, balalaika, sunete, vôs.
 Sergio Galasso alias Galas - ghitare classiche, banjo, glockenspiel.
 Alessio Turco alias Balute - armoniche, vôs.
 Davide Sciacchitano - liron, bas acustic.
 Boris Sciacchitano - ghitare acustiche, darbuka.
 Cristian Toneatto alias Collistar - batarie, percussions.

Categorie:Musiche_furlane
Categorie:Grups musicâi furlans
Categorie:Muçane